Diari Oficial de la Generalitat Valenciana


Sumari del DOGV 5028, del 15-06-2005 (2005/6599)

Informació pública de l'alternativa tècnica conformada per projecte d'homologació, pla parcial i programa d'actuació integrada en el qual consta el projecte d'urbanització corresponent a la Unitat d'Execució relativa a les unitats d'execució 2 i 3 del Sector SUH-1 Residencial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6599


Organisme emissor
:   Ajuntament de Senyera

Tipus de document
:   Anunci

Informació pública de l'alternativa tècnica conformada per projecte d'homologació, pla parcial i programa d'actuació integrada en el qual consta el projecte d'urbanització corresponent a la Unitat d'Execució relativa a les unitats d'execució 2 i 3 del Sector SUH-1 Residencial. [2005/X6599]
  
Per Decret de l'Alcaldia número 79/2005, de 25 de maig, s'ha resolt el següent:
  
Vist que Lluís E. Capafons i Bonet, en nom i representació de l'entitat mercantil T.T.C., SL, ha presentat amb data registre d'entrada número 568, de 17 de desembre de 2004, l'alternativa tècnica conformada per projecte d'homologació, pla parcial i programa d'actuació integrada en el que consta el projecte d'urbanització, corresponent a la unitat d'execució relativa a les unitats d'execució 2 i 3 del Sector SUH-1 Residencial.
  
Vist que, una vegada redactat pels servicis municipals el plec de Clàusules Particulars per a la selecció i adjudicació del Programa, este ha sigut aprovat pel Ple de l'Ajuntament en sessió de dia 28 d'abril de 2005, trobant-se en tràmit d'informació pública per terme de huit dies prèvia la seua publicació en el Butlletí Oficial de la Província, de conformitat amb l'article 122 del Text Refós del Règim Local, aprovat per Reial Decret Legislatiu 781/1986, de 18 d'abril.
  
Atés que competeix a l'Alcaldia, de conformitat amb l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmetre a informació pública l'alternativa tècnica presentada en la forma i terminis que es regulen en l'article 46 de la mateixa Llei, als efectes de formulació d'al·legacions i presentació d'alternatives tècniques en competència, en el tràmit de la qual, a més del que establix el precepte citat, és d'observació la regulació continguda en el plec de clàusules particulars, en quant que ho complementen.
  
Esta Alcaldia resol el següent:
  
Primer. Sotmetre a informació pública la proposta de Programa presentat, amb la documentació indicada, tant als efectes de formulació d'al·legacions com als de presentació de proposicions juridicoeconòmiques en competència i alternatives tècniques, per mitjà d'edictes en tauler de la Casa Consistorial, en un diari d'informació general editat a la Comunitat Valencianament i posteriorment en el Diari Oficial de la Generalitat Valenciana, i abans de la publicació de l'edicte s'ha de remetre avís amb el seu contingut al domicili fiscal dels que consten en el Cadastre com a titulars de drets afectats per l'Actuació proposada.
  
De conformitat amb l'article 46 de la Llei Reguladora de l'Activitat Urbanística i el plec de Clàusules Particulars, regiran el terminis següents:
  
1. Quant al Projecte d'Homologació, un mes a comptar de la publicació de en el DOGV.
  
2. Quant al projecte de Pla Parcial, Programa d'Actuació Integrada i Projecte d'Urbanització, vint dies a comptar de la publicació en el DOGV.
  
Segon. Les alternatives tècniques es presentaran la vista amb la documentació que exigix els apartats A) i B) de l'article 32 de la LRAU, acompanyades, si és el cas, de projectes complementaris.
  
Durant tot el procediment podran ser objecte de pública consulta en l'Ajuntament, les al·legacions i alternatives tècniques que es vagen presentant.
  
Tercer. Si en l'expressat termini de 20 dies hàbils es presentaren alternatives en competència, s'obrirà automàticament, sense necessitat noves publicacions, un nou tràmit d'exposició pública de 20 dies hàbils per a l'exclusiva finalitat d'examen de les al·legacions i alternatives presentades.
  
Quart. Dins dels 5 dies hàbils següents al venciment del termini dels 20 primers dies o, si és el cas, del segon termini de 20 dies, es presentaran les proposicions juridicoeconòmiques.
  
Quint. Si durant els primers 10 dies hàbils del tràmit d'informació després de la publicació de l'últim edicte, alguna persona es compromet a presentar una alternativa tècnica substancialment diferent de la inicial, quedarà prorrogat el termini iniciat per 20 dies hàbils addicionals. Presentada la nova o noves alternatives tècniques, s'obrirà el nou tràmit d'exposició pública de 20 dies exclusivament per a examen d'al·legacions i alternatives presentades, que serà simultani al termini addicional regulat en l'apartat tercer esta resolució.
  
Sext. Documentació a presentar
  
Els que aspiren a ser seleccionats com a urbanitzadors, hauran de presentar la documentació següent:
  
A) Alternatives tècniques
  
Les alternatives tècniques es presentaran a la vista en el Registre General de l'Ajuntament, de 9 a 14 hores, durant el termini dels 20 dies hàbils que s'indiquen anteriorment o en els 20 posteriors, en cas de pròrroga. Quan es presenten per correu, el remitent deurà comunicar-ho per telegrama o fax a l'Ajuntament, el mateix dia que s'efectue la imposició de la tramitació en l'oficina de correus.
  
L'alternativa anirà acompanyada de la documentació següent:
  
a) Còpia de la Cèdula d'Urbanització o resguard acreditatiu que esta s'ha sol·licitat, excepte en els casos en què siga innecessari d'acord amb la LRAU.
  
b) Avantprojecte d'urbanització amb els continguts expressats en l'article 29.4 de la LRAU.
  
c) Document nacional d'identitat o fotocòpia compulsada.
  
d) Poder escripturat, convalidat i legalitzat, en tal cas, si s'actua en representació d'una altra persona.
  
e) Escriptura de constitució de la societat mercantil inscrita en el Registre Mercantil.
  
f) Fotocòpia compulsada del NIF o del CIF, respectivament.
  
g) Resguard acreditatiu d'haver depositat la fiança provisional, si és el cas.
  
h) Declaració responsable, davant de notari, autoritat judicial o administrativa, de no estar sotmés en les causes de prohibició de contractar previstes en els articles 15 a 20 del Text Refós de la LCAP.
  
i) Declaració responsable de trobar-se al corrent en el compliment de les obligacions tributàries i de la Seguretat Social arreplegades en els articles 13 i 14 del Reglament General de Contractes.
  
j) Les empreses estrangeres no comunitàries se sotmetran al que establix l'article 23 del Text Refós de la LCAP.
  
k) En el cas que es tracte d'una agrupació temporal d'empreses es deurà seguir el que disposa l'article 24 del Text Refós de la LCAP.
  
l) Acreditació de la solvència econòmica i financera per qualsevol dels mitjans relacionats en l'article 16 de la Llei de Contractes de les Administracions Públiques.
  
m) Acreditació de la solvència tècnica per qualsevol dels mitjans relacionats en l'article 17 de la Llei de Contractes de les Administracions Públiques.
  
n) Full independent en què conste el contingut del sobre, enunciat numèricament.
  
B) Proposicions jurídiques i econòmiques
  
Es presentaran en un sobre tancat amb la inscripció ?Proposició jurídica i econòmica corresponent al PAI Sector SUH-1. Residencial?, en el termini que s'indica en els apartats tercer i quart d'esta resolució.
  
Contindran la documentació següent:
  
a) Projecte de conveni urbanístic a subscriure, d'una part, per l'adjudicatari particular de l'Actuació i, d'una altra, tant per l'Ajuntament com, si és el cas per aquelles altres que resolgueren assumir compromisos en la dita execució. En ell es faran constar els compromisos i terminis que assumixen l'administració i l'urbanitzador, les garanties que este presta per a assegurar-los i les penalitzacions a què se sotmet per incompliment.
  
b) Proposició economicofinancera comprensiva dels aspectes següents:
  
1r. Desenvolupament de les previsions de l'article 29.9 de la LRAU, regulant les relacions entre l'urbanitzador i els propietaris, justificant, si és el cas, la disponibilitat d'aquell sobre els terrenys d'estos, els acords ja aconseguits amb ells ?si n'hi haguera- i les disposicions relatives al mode en què serà retribuït l'urbanitzador.
  
2n. Estimació, tan sols siga preliminar i aproximat, dels costos de l'obra urbanitzadora.
  
3r. Proporció o part dels solars resultants de l'actuació constitutiva de la retribució de l'urbanitzador, amb els índexs correctors que hi escaiguen respecte a l'estimació de costos de l'ordinal anterior. Quan la retribució de l'urbanitzador estiga prevista en metàl·lic, s'especificarà si li correspon percebre algun recàrrec sobre l'expressada estimació de costos d'urbanització, en concepte de benefici o despeses de gestió.
  
4t. Incidència econòmica dels compromisos que, si és el cas, interessa adquirir l'urbanitzador per a edificar ?amb fins d'interés social- els terrenys que hagen d'adjudicar-se-li, tant en la valoració d'estos, com en la seua quantificació i mode d'adquisició.
  
C) Escrit de presentació de la proposició subscrit per l'aspirant a adjudicatari o el seu representant
  
Podran presentar-se diverses proposicions juridicoeconòmiques per a completar no sols l'alternativa tècnica pròpia, sinó també les distintes alternatives tècniques de tercers que competisquen entre si. Inclús podran presentar-les els que no hagen formulat alternativa tècnica, assumint les presentades per tercers i per tant es troben interessats a ser adjudicataris de l'Actuació. Cada una d'elles es presentarà amb els mateixos requisits i contingut que s'indica en l'apartat B) d'esta clàusula.
  
De la presentació s'expedirà rebut al presentador en què conste el nom del licitador, denominació de l'objecte del contracte i dia i hora de la presentació.
  
El que es publica per a general coneixement i als efectes de formulació d'al·legacions i presentació de proposicions juridicoeconòmiques en competència i alternatives tècniques.